Karansén 21
Bɛtɛli yé mun di ?
A bara fɔ hébre kan rɔ kô Bɛtɛli, wô kɔrɔ lé “ Alla la Bôn ”. (Zenɛzi 28:17, 19, ɲafɔli, TMN.) Yahuwa la Sérélu la kawandili baara kɛɲan yé latɛla bôn mɛnlu kɔnɔ dunuɲan fan bɛɛ rɔ, Bɛtɛli tɔɔ bɛnni baa lé baara bôn wôlu ma.Kunnasiilu yé anna baara bôn baa lé kɔnɔ New York sô kɔnɔ, Amériki djamana rɔ. Élu yé tola yén né ka élu djanto filiyalilu la baaralu rɔ dunuɲan fan bɛɛ rɔ. Mɛnlu yé baarala filiyalilu kɔnɔ, a yé fɔla wôlu bɛɛ ladɛnni ma “ Bɛtɛli dénbaya ”. Élu yé kô bɛɛ kɛla ɲɔn fɛ ikômi dénbayalu yé a kɛla ɲamɛn. Élu yé baara, damunin ani Kitabu karan kɛla bɛn lé rɔ. — Zaburu 133:1, TMN.
Bɛɛ yé a sé kô kɛla dénbaya baa rɔ Bɛtɛlilu kɔnɔ. Bɛtɛli bɛɛ kɔnɔ, kristakɔka musomalu ni kɛɛmalu fasani Alla diyana kô kɛ kan lé ma, ani ala Mansaya makôlu ɲa kô ma (Matiyu 6:33). Mɔɔ sii tɛ élu tɛma mɛn sarani. Kɔni élula bôn kô ni élula damunin kô ani élu makô tɔlu ɲabɔni lé. Bɛtɛli kɔnɔ, bɛɛ ni ala baara lé. Dôlu yé sɛbɛ labɛnna, dôlu yé sɛbɛlu lala ɲɔn kan, dôlu yé sɛbɛ wôlu lawala kafuɲɔhɔyalu ma. Dôlu yé tibiri kɛla, dôlu yé fanilu koola, dôlu fanan yé baara gbɛrɛ siyaman kɛla.
Bɛtɛli kɔnɔ, bɛɛ yé baarala kôsa a yé kawandili lawa ɲɛ. Bɛtɛli bɛɛ la baara kun lé Kitabu la tuɲa yira kô di mɔɔ bɛɛ la. Sɛbɛ mɛn yé wô tɔmaséré dô lé di. A labɛnni Kunnasiilu lé ɲan kɔrɔ, ka a lawa kannatɛmi dɛkuru kɛmɛ siyaman ma dunuɲan fan bɛɛ rɔ, ka a labɔ a sɛbɛlama di Bɛtɛli siyaman kɔnɔ, ka ban ka sɛbɛ wôlu lasé kafuɲɔhɔya 110000 ni kɔ ma. Bɛtɛli dénbaya yé baara wôlu bɛɛ kɛla kôsa kibaro ɲuman yé lasé siiya bɛɛ ma. Wô lé ɲɔn tɛ ! — Marki 13:10.
Djônlu yé baarala bɛtɛli kɔnɔ ? Élu makôlu ɲabɔni di ?
Bɛtɛli bɛɛ yé baara ɲanama djuma lasɔnɔyala ?
min_Latn bam_Latn bam_Latn bam_Latn bam_Latn bam_Latn bam_Latn